ai4bharat/Pralekha huggingface dataset:
মানবসম্পদবিকাশমন্ত্রক
শ্রী ধর্মেন্দ্র প্রধান এবং শ্রী এস জয়শঙ্কর যৌথভাবে নতুন দিল্লিতে ‘স্টাডি ইন ইন্ডিয়া’  পোর্টালের সূচনা করেছেন
নয়াদিল্লি, ৩ আগস্ট ২০২৩
প্রধানমন্ত্রী শ্রী নরেন্দ্র মোদীর ভারতকে শিক্ষার গ্লোবাল হাব হিসেবে গড়ার স্বপ্নের সঙ্গে সঙ্গতি রেখে কেন্দ্রীয় শিক্ষা ও দক্ষতা উন্নয়ন ও উদ্যোগ মন্ত্রী শ্রী ধর্মেন্দ্র প্রধান এবং বিদেশ মন্ত্রী ডঃ এস জয়শঙ্কর আজ নতুন দিল্লিতে যৌথভাবে ‘স্টাডি ইন ইন্ডিয়া’  পোর্টালের সূচনা করলেন। শিক্ষা প্রতিমন্ত্রী ডঃ সুভাষ সরকার; শিক্ষা প্রতিমন্ত্রী শ্রীমতী অন্নপূর্ণা দেবী; শিক্ষা ও বিদেশ প্রতিমন্ত্রী শ্রী রাজকুমার সিং; সাংসদ ডঃ মহেশ শর্মা; শিক্ষা ও দক্ষতা উন্নয়ন মন্ত্রকের উচ্চপদস্থ আধিকারিকরা এবং ১০টি দেশের রাষ্ট্রদূতরা অনুষ্ঠানে উপস্থিত ছিলেন।
অনুষ্ঠানে ভারতে পঠনরত রাশিয়া, থাইল্যান্ড, জাপান, ইথিওপিয়া, ইকুয়েডর, কাজাখস্থান এবং দক্ষিণ কোরিয়ার ছাত্রছাত্রীরা মাননীয় অতিথিদের হাতে তাঁদের নিজ দেশের উপহার তুলে দিলেন স্মারক হিসেবে।
‘স্টাডি ইন ইন্ডিয়া’ পোর্টাল-ওয়েবসাইটের মাধ্যমে ভারতীয় উচ্চশিক্ষা প্রতিষ্ঠানগুলির সমস্ত তথ্য জানা যাবে। শুধুমাত্র স্নাতক, স্নাতকোত্তর, ডক্টরাল পর্যায়ের কর্মসূচিই নয়, যোগ, আয়ুর্বেদ, প্রাচীন শিল্প ইত্যাদির মতো ভারতীয় জ্ঞান-ব্যবস্থার পাঠ্যক্রম সম্পর্কেও তথ্য পাওয়া যাবে এই ওয়েবসাইটে। ওয়েবসাইট-পোর্টালটিতে পাওয়া যাবে পাঠ্যক্রম, গবেষণা সহায়তা এবং এই সংক্রান্ত তথ্য। নতুন ওয়েবসাইটের মাধ্যমে ছাত্রছাত্রীরা একাধিক প্রতিষ্ঠান বা পাঠ্যক্রমে ভর্তির জন্য আবেদন করতে পারবেন। এই পোর্টালটি ওয়ান-স্টপ সমাধানের মতো যেখানে ছাত্রছাত্রীরা নথিভুক্তির পাশাপাশি ভিসার আবেদনও করতে পারবেন।
অনুষ্ঠানে শ্রী প্রধান বলেন যে এসআইআই পোর্টালটি ওয়ান-স্টপ প্ল্যাটফর্ম যার মাধ্যমে ভারতের শিক্ষা ব্যবস্থা সম্পর্কে সহজভাবে জানতে পারবেন বিদেশি ছাত্রছাত্রীরা। জাতীয় শিক্ষানীতির সঙ্গে সাযুজ্য রেখে তৈরি এসআইআই পোর্টাল থেকে বোঝা যাবে ভারতকে পছন্দের শিক্ষা গন্তব্য হিসেবে গড়ে তোলার ক্ষেত্রে সরকারের দায়বদ্ধতা। একইসঙ্গে, উজ্জ্বল ভবিষ্যৎ গড়তে শিক্ষাক্ষেত্রের সীমানা মুছে দেওয়া হয়েছে এর মাধ্যমে। তিনি আরও বলেন, প্রধানমন্ত্রী শ্রী নরেন্দ্র মোদীর স্বপ্ন শিক্ষাকে ভূ-রাজনৈতিক সীমানা ছাড়িয়ে নিয়ে যাওয়া। ‘স্টাডি ইন ইন্ডিয়া’ পোর্টাল সারা বিশ্বের ছাত্রছাত্রীদের কাছে উচ্চশিক্ষার জন্য ভারতকে বেছে নেওয়ার ক্ষেত্রে গুরুত্বপূর্ণ পদক্ষেপ।
সমাবেশে ডঃ এস জয়শঙ্কর বলেন, এই পোর্টাল বিভিন্ন শ্রেণীর ছাত্রছাত্রীদের স্বাগত জানানোর মাধ্যমে ভারতকে শিক্ষার গ্লোবাল হাব হিসেবে গড়ে তোলার ক্ষেত্রে সরকারের দায়বদ্ধতা প্রকাশ করছে। আন্তর্জাতিক শিক্ষাক্ষেত্রে ব্র্যান্ড ‘ইন্ডিয়া’ গড়ে তোলাই এই পোর্টালের লক্ষ্য। নথিভুক্তিকরণ থেকে ভিসার অনুমোদন এবং কাঙ্ক্ষিত পাঠ্যক্রম এবং প্রতিষ্ঠান বেছে নেওয়া - সব ক্ষেত্রেই পোর্টালটি ভারতে পঠনেচ্ছু ছাত্রছাত্রীদের সাহায্য করবে। মন্ত্রী আরও বলেন, বিদেশ থেকে আগত ছাত্রছাত্রীদের জন্য দেশের ছাত্রছাত্রীরাও আরও নিবিড়ভাবে সারা বিশ্বকে জানতে পারবে এবং নিজেদের তার উপযোগী করে গড়ে তুলতে পারবে। জাতীয় শিক্ষানীতি, ২০২০-র রূপায়ণের ফলে ভারতে ইতিমধ্যেই বিদেশি বিশ্ববিদ্যালয়গুলির উপস্থিতি ঘটছে এবং আমাদের নামী প্রতিষ্ঠানগুলির ক্যাম্পাস খুলছে বিদেশে বলে তিনি জানান।
AC/AP/DM
(Visitor Counter : 57
প্রতিরক্ষামন্ত্রক
সেন্টার ফর ল্যান্ড ওয়ারফেয়ার স্টাডিজে "ব্যাটেল রেডি ফর টোয়েন্টি ফার্স্ট সেঞ্চুরি" বিষয়ে একটি বই প্রকাশিত হয়েছে
নতুন দিল্লি, ১৭মার্চ,২০২১
লেফটেনেন্ট জেনারেল একে সিং এবং ব্রিগেডিয়ার নরেন্দ্র কুমার সম্পাদিত "ব্যাটেল রেডি ফর টোয়েন্টি ফার্স্ট সেঞ্চুরি" বিষয়ক একটি বই আজ নতুন দিল্লির ল্যান্ড ওয়ারফেয়ার স্টাডিজে, জেনারেল বিপিন রাওয়াত এবং জেনারেল দীপক কাপুর প্রকাশ করেছেন। এই অনুষ্ঠানের সেনা কর্মীরা উপস্থিত ছিলেন।
বইটিতে ভারতের বর্তমান কিছু প্রাসঙ্গিক বিষয় এবং ভবিষ্যতে বিবাদ নিষ্পত্তির ক্ষেত্রে কৌশলগত পরিচালনা নিয়ে আলোকপাত করা হয়েছে। উচ্চতর প্রতিরক্ষা সংস্থার সদস্য, সামরিক পেশাদার এবং শিক্ষাবিদের জন্য এই বইটি গ্রহণ যোগ্য হয়ে উঠবে।
স্বরাষ্ট্র মন্ত্রক
প্রাকৃতিক বিপর্যয় প্রতিরোধী পরিকাঠামো বিষয়ে আন্তর্জাতিক কর্মশালা, ২০১৯ সাফল্যের সঙ্গে আয়োজিত হয়েছে
নয়াদিল্লি, ২০ মার্চ, ২০১৯
প্রাকৃতিক বিপর্যয় প্রতিরোধী পরিকাঠামো বিষয়ে দু’দিনের আন্তর্জাতিক কর্মশালা আজ  শেষ হয়েছে। উন্নয়ন, প্রাকৃতিক বিপর্যয়ের ঝুঁকি, বহুপাক্ষিক উন্নয়নমূলক ব্যাঙ্ক, রাষ্ট্রসঙ্ঘ, বেসরকারি ক্ষেত্র, শিক্ষাক্ষেত্র, নীতি সংক্রান্ত চিন্তন গোষ্ঠী থেকে বিশ্বের ৩৩টি দেশের বিশেষজ্ঞরা এই কর্মশালায় অংশ নেন। ভারতের পঞ্চদশ অর্থ কমিশনের চেয়ারম্যান শ্রী এন কে সিং এই কর্মশালায় বলেন, বিপর্যয় প্রতিরোধী পরিকাঠামো নির্মাণের জন্য সমবেত উদ্যোগের প্রয়োজন। নীতি আয়োগের ভাইস চেয়ারম্যান ডঃ রাজীব কুমার বলেন যে, আগামীদিনগুলিতে লক্ষ লক্ষ মানুষ যেহেতু গ্রাম থেকে শহরে গিয়ে বসবাস করবেন, তাই সুষম উন্নয়নের অন্যতম প্রধান বিষয় হচ্ছে পুর ক্ষেত্রে বিপর্যয় প্রতিরোধের ব্যবস্থা করা। তিনি বলেন, রাজ্য সরকারগুলিকে এক্ষেত্রে অগ্রণী ভূমিকা নিতে হবে। প্রধানমন্ত্রীর অতিরিক্ত প্রধান সচিব ডঃ পি কে মিশ্র এই ক্ষেত্রে সমতা আনার জন্য সমাজের দরিদ্র এবং দুর্বলতর শ্রেণীর প্রতি নজর দেওয়া, যে কোন ধরণের উন্নয়নমূলক কাজের ক্ষেত্রে একটি অন্তর্ভুক্ত দৃষ্টিভঙ্গি গ্রহণ করা এবং পরিবেশ প্রতিরোধী পরিকাঠামো গড়ে তোলার ক্ষেত্রে বিশ্বের অন্যত্র কি ধরণের কাজ হচ্ছে সে বিষয়ে খোঁজখবর রাখার ওপর জোর দেন।
এই আন্তর্জাতিক কর্মশালায় পরিবহণ, শক্তি, টেলি-যোগাযোগ এবং জল সরবরাহের মতো প্রধান পরিকাঠামো ক্ষেত্রের প্রাকৃতিক বিপর্যয়ের ঝুঁকি পরিচালনের ক্ষেত্রে সবচেয়ে ভালো কাজটিকে চিহ্নিত করার বিষয়ে আলাপ-আলোচনা হয়েছে। জলবায়ু পরিবর্তনের প্রেক্ষিতে প্রকৃতি-ভিত্তিক উদ্ভাবন এবং নতুন প্রযুক্তিকে কাজে লাগিয়ে পরিকাঠামো নির্মাণ বিষয়েও কর্মশালায় আলোচনা হয়। পরিকাঠামো নির্মাণের জন্য প্রয়োজনীয় সহায়সম্পদের ব্যবস্থা করা এবং বিমার সংস্থান বিষয়েও বিশেষজ্ঞরা কর্মশালায় আলোচনা করেন। এ বিষয়ে আন্তর্জাতিক পর্যায়ে একটি প্রস্তাবিত জোট বিষয়েও মতবিনিময় হয়। ২০১৬ সালে নতুন দিল্লিতে প্রাকৃতিক বিপর্যয়ের ঝুঁকি হ্রাস বিষয়ে যে এশীয় মন্ত্রী পর্যায়ের সম্মেলন হয়েছিল, সেখানে ভারতের পক্ষ থেকে প্রাকৃতিক বিপর্যয় প্রতিরোধী পরিকাঠামো সংক্রান্ত জোটের কথা ঘোষণা করা হয়েছিল।
এবারের প্রাকৃতিক বিপর্যয় প্রতিরোধী পরিকাঠামো নির্মাণ সংক্রান্ত এই আন্তর্জাতিক কর্মশালাটি বিশ্ব ব্যাঙ্ক এবং রাষ্ট্রসঙ্ঘের বিভিন্ন সংস্থার সহযোগিতায় জাতীয় প্রাকৃতিক বিপর্যয় পরিচালন কর্তৃপক্ষের উদ্যোগে আয়োজন করা হয়।
CG/PB/DM
(Visitor Counter : 88
সামাজিকন্যায়ওক্ষমতায়নমন্ত্রক
দিবাঙ্গজনের পুনর্বাসনের বিষয়ে সরকার এই প্রথম ৬ মাসের সিবিআইডি কর্মসূচির সূচনা করেছে
নতুন দিল্লি, ১৯ মে, ২০২১
কেন্দ্রীয় সামাজিক ন্যায়বিচার ও ক্ষমতায়ন মন্ত্রী ডঃ থাওরচাঁদ গেহলট আজ ভার্চুয়াল মাধ্যমে দিবাঙ্গজনের পুনর্বাসনের বিষয়ে ৬ মাসের সম্প্রদায় ভিত্তিক অন্তর্ভুক্তিমূলক উন্নয়ন  কর্মসূচির সূচনা করেছেন। অনুষ্ঠানে উপস্থিত ছিলেন প্রতিমন্ত্রী শ্রী কৃষ্ণ পাল গুজ্জর, ভারতে নিযুক্ত অস্ট্রেলিয়ার হাই কমিশনার মিঃ ব্যারি ও’ফ্যারেল, অস্ট্রেলিয়ায় নিযুক্ত ভারতের হাই কমিশনার শ্রী মনপ্রীত ভোহরা সহ বিশিষ্ট ব্যক্তিবর্গ।
অনুষ্ঠানের ভাষণে ডঃ থাওরচাঁদ গেহলট জানান, বিশেষ ভাবে সক্ষম ব্যক্তিদের সুবিধার জন্য নরেন্দ্র মোদী সরকার সর্বদা সচেষ্ট রয়েছে। কেন্দ্রীয় সরকার ‘প্রতিবন্ধী ব্যক্তিদের অধিকার আইন ২০১৬’ কার্যকর করেছে। এই আইনের মাধ্যমে বিশেষ ভাবে সক্ষম ব্যক্তিদের সামগ্রিক উন্নতির বিষয়ে সুদৃঢ় হয়েছে। কেন্দ্রীয় মন্ত্রী জানান, এর ফলে বিশেষ ভাবে সক্ষম ব্যক্তিদের শিক্ষা, খেলাধূলা, চারুকলা সহ বিভিন্ন ক্ষেত্রে দক্ষতা অর্জন সুনিশ্চিত হয়েছে। আগামীদিনে তাদের আরও বেশি দক্ষ করে তুলতে মেলবোর্ন বিশ্ববিদ্যালয়ের সহযোগিতায় এই পাঠ্যক্রম চালু করা হয়েছে। কেন্দ্রীয় মন্ত্রী বলেন, এর ফলে দেশে দিবাঙ্গজনের পুনর্বাসন ও উন্নয়নের জন্য দক্ষ ব্যক্তি গড়ে উঠবে এবং তাদের ক্ষমতায়ন ও সমাজে অন্তর্ভুক্তি সুনিশ্চিত করবে। শ্রী গেহলট আরও বলেন, অতিমারি পরিস্থিতির কারণে দিবাঙ্গজনের জন্য পরামর্শ দাতা/গাইডের প্রয়োজনীয়তা আরও বেশি প্রাসঙ্গিক হয়ে উঠেছে। যত দ্রুত সম্ভব এই কর্মসূচি চালু করার প্রয়োজন রয়েছে বলেও তিনি উল্লেখ করেন।
এদিনের অনুষ্ঠানে এই পাঠ্যক্রমের বিষয়ে ৬টি বুকলেটেরও উদ্বোধন করেন শ্রী গেহলট। এই কর্মসূচির লক্ষ্যই হল সম্প্রদায় স্তরে তৃণমূল পর্যায়ের পুনর্বাসন কর্মীদের ক্ষেত্রে একটি গোষ্ঠী তৈরি করা, যাতে আশা এবং অঙ্গনওয়াড়ি কর্মীদের পাশাপাশি তারাও সমাজে বিশেষ ভাবে সক্ষম ব্যক্তিদের অন্তর্ভুক্তির সুবিধার্থে কাজ করতে পারেন। এই কর্মীদের দক্ষতার সঙ্গে দায়িত্ব পালনের অভিজ্ঞতা বৃদ্ধি, জ্ঞানের প্রসার ইত্যাদির বিষয় এই কর্মসূচির মধ্যে রয়েছে। এই কর্মীদের ‘দিবাঙ্গ মিত্র’ অর্থাৎ বিশেষ ভাবে সক্ষম ব্যক্তিদের বন্ধু বলা হবে। ভারতের পুনর্বাসন পর্ষদ প্রাথমিকভাবে বিশেষ ভাবে সক্ষম ব্যক্তিদের ক্ষমতায়ন দপ্তরের ৭টি জাতীয় প্রতিষ্ঠান এবং সম্প্রদায়ভিত্তিক পুনর্বাসন কর্মসূচির অভিজ্ঞতা রয়েছে, এমন ৭ থেকে ৯টি স্বেচ্ছাসেবী সংস্থাকে নিয়ে প্রাথমিক ভিত্তিতে এই পাঠ্যক্রম শুরু করার পরিকল্পনা করেছে। শুরুতেই এই পাঠ্যক্রমটি ইংরাজি, হিন্দি, গুজরাটি, মারাঠি, ওড়িয়া, বাংলা, তেলুগু, তামিল এবং গারো এই কটি ভাষায় চালু করা হবে। এই বছরের আগষ্টের মধ্যে প্রায় ৬০০জন শিক্ষার্থীর প্রথম ব্যাচের ক্লাস শুরু হওয়ার কথা রয়েছে। কোভিড পরিস্থিতির কথা বিবেচনা করে এই পাঠ্যক্রমের প্রশিক্ষণের পদ্ধতিটি অফলাইন এবং অনলাইন উভয় ভাবেই চালু করা হবে।
CG/SS/AS/
(Visitor Counter : 165
প্রতিরক্ষামন্ত্রক
ভারতীয় সেনাবাহিনী মধ্যপ্রদেশের মৌতে কোয়ান্টাম গবেষণাগার গড়ে তুলেছে
নয়াদিল্লি, ২৯ ডিসেম্বর, ২০২১
ভারতীয় সেনাবাহিনী অত্যাধুনিক প্রযুক্তি নিয়ে নানা ধরনের কাজ করছে। ন্যাশনাল সিকিউরিটি কাউন্সিল সেক্রেটারিয়েটের সাহায্যে সেনাবাহিনী মধ্যপ্রদেশের মৌ-তে মিলিটারি কলেজ অফ টেলিকমিউনিকেশন ইঞ্জিনিয়ারিং-এ সম্প্রতি একটি কোয়ান্টাম ল্যাব গড়ে তুলেছে। এখানে বিভিন্ন বিষয়ে গবেষণা ও প্রশিক্ষণের ব্যবস্থা করা হয়েছে। সেনাবাহিনীর প্রধান জেনারেল এম এম নারাভানে সম্প্রতি মৌ সফর করেন। সেখানে তাঁকে এই গবেষণাগারের বিষয়ে বিস্তারিত জানানো হয়েছে।
ভারতীয় সেনাবাহিনী এই প্রতিষ্ঠানে একটি কৃত্রিম মেধা কেন্দ্র গড়ে তুলেছে। এই কেন্দ্রগুলিতে শিক্ষা জগৎ ও শিল্প সংস্থাগুলির সক্রিয় সহযোগিতা পাওয়া যাচ্ছে। সাইবার যুদ্ধ প্রক্রিয়া সম্পর্কে প্রশিক্ষণের পাশাপাশি সাইবার নিরাপত্তার বিষয়েও এখানে পড়ানো হয়। তড়িৎ চুম্বকীয় বর্ণালী ছটা সংক্রান্ত এক সেমিনারে গত বছর মৌ-এর প্রতিষ্ঠানে জাতীয় নিরাপত্তার বিভিন্ন দিক নিয়ে আলোচনা হয়। এরপরই কৃত্রিম মেধা, কোয়ান্টাম এবং সাইবার জগতের ওপর গবেষণার জন্য বিশেষ গুরুত্ব দেওয়া হচ্ছে। ভারতীয় সেনাবাহিনীর এই উদ্যোগের ফলে সশস্ত্র বাহিনী আরও অত্যাধুনিক হয়ে উঠবে। মৌ-এর কোয়ান্টাম গবেষণাগারে কোয়ান্টাম পদ্ধতিতে যোগাযোগ, গণনা এবং ক্রিপ্টোগ্রাফি নিয়ে কাজ হচ্ছে। বিভিন্ন আইআইটি-র সঙ্গে যৌথ উদ্যোগে এই প্রতিষ্ঠানে যে পরীক্ষানিরীক্ষা চলছে তার সুফল যাতে শিল্প সংস্থাগুলি এবং নতুন উদ্যোগ বা স্টার্ট-আপ সংস্থাগুলি পায় সে বিষয়টির দিকে গুরুত্ব দেওয়া হচ্ছে।
CG/CB/DM/
(Visitor Counter : 169
বিজ্ঞানওপ্রযুক্তিমন্ত্রক
জৈব প্রযুক্তি দপ্তরের কোভিড সুরক্ষা প্রকল্পে সাহায্যপ্রাপ্ত বায়োলজিক্যাল ই লিমিটেডের কোভিড প্রতিরোধী টিকা করবেভ্যাক্স ডিসিজিআই-এর দুটি পরীক্ষার অনুমতি পেয়েছে
নয়াদিল্লী, ৩ সেপ্টেম্বর, ২০২১
কেন্দ্রীয় বিজ্ঞান ও প্রযুক্তি মন্ত্রকের জৈব প্রযুক্তি দপ্তর কোভিড-১৯ টিকার গবেষণা, উদ্ভাবন এবং উৎপাদনের জন্য কোভিড সুরক্ষা কর্মসূচি গ্রহণ করেছে। সুরক্ষিত, কার্যকর, ব্যয়সাশ্রয়ী ও সহজলভ্য কোভিড-১৯ প্রতিরোধী টিকা দেশের প্রত্যেকে যাতে পান সেটি নিশ্চিত করাই এই কর্মসূচির অঙ্গ। এর মাধ্যমে আত্মনির্ভর ভারতের স্বপ্ন পূরণ হবে।
জৈব প্রযুক্তি দপ্তরের রাষ্ট্রায়ত্ত্ব সংস্থা বায়ো টেকনোলজি ইন্ডাস্ট্রি রিসার্চ অ্যাসিসটেন্স কাউন্সিল  বায়োলজিক্যাল ই সংস্থার কোভিড প্রতিরোধী টিকার পরীক্ষা-নিরীক্ষার তৃতীয় পর্বটিকে সাহায্যের জন্য কোভিড সুরক্ষা মিশনে আর্থিক সহায়তার ব্যবস্থা করেছে।
বায়োলজিক্যাল ই টিকার তৃতীয় পর্বের পরীক্ষা-নিরীক্ষার জন্য কন্ট্রোলার জেনারেল অফ ইন্ডিয়ার  অনুমতি পেয়েছে। এর মাধ্যমে প্রাপ্ত বয়স্কদের জন্য এই টিকা কতটা সুরক্ষিত এবং রোগ প্রতিরোধ ক্ষমতা বৃদ্ধি করতে সে বিষয়ে ধারণা পাওয়া যাবে। টিকাটির প্রথম এবং দ্বিতীয় পর্বের পরীক্ষা সংক্রান্ত তথ্য পাওয়ার পর তৃতীয় পর্বে এই পরীক্ষা শুরু হবে। এছাড়াও করবেভ্যাক টিকা শিশু-কিশোরদের কতটা সুরক্ষিত, সহনশীল এবং রোগ প্রতিরোধ ক্ষমতা বাড়াতে পারে সে বিষয়ে পরীক্ষা-নিরীক্ষার জন্য এর দ্বিতীয়/তৃতীয় পর্বের পরীক্ষার অনুমতিও দেওয়া হয়েছে।
বাইরাকের চেয়ারপার্সন এবং জৈব প্রযুক্তি দপ্তরের সচিব ডাঃ রেনু স্বরূপ জানান আত্মনির্ভর ভারত ৩.০ প্যাকেজের আওতায় কোভিড টিকার উদ্ভাবন সংক্রান্ত বিভিন্ন কাজে তাঁরা সাহায্য করছেন। এই টিকার বিষয়েও তাঁরা আশাবাদী বলে জানিয়েছেন। বায়োলজিক্যাল ই-র ম্যানেজিং ডিরেক্টর শ্রীমতি মহিমা দাতলা বাইরাকের সাহায্যের জন্য জৈব প্রযুক্তি বিভাগকে ধন্যবাদ জানিয়েছেন। ডিসিজিআই-এর অনুমতি পাওয়ায় তাঁরা অত্যন্ত আনন্দিত বলে শ্রীমতি দাতলা জানান।
CG/CB/NS
(Visitor Counter : 211
কেন্দ্রীয়মন্ত্রিসভা
রাষ্ট্রীয় যুব স্বশক্তিকরণ কার্যক্রম ২০১৭-১৮ থেকে ২০১৯-২০ পর্যন্ত চালিয়ে যেতে মন্ত্রিসভার অনুমোদন
নয়াদিল্লি, ০২ জানুয়ারী, ২০১৯
প্রধানমন্ত্রী শ্রী নরেন্দ্র মোদীর পৌরহিত্যে আজ কেন্দ্রীয় মন্ত্রিসভার বৈঠকে রাষ্ট্রীয় যুব স্বশক্তিকরণ কার্যক্রম ২০১৭-১৮ থেকে ২০১৯-২০ পর্যন্ত চালিয়ে যাওয়ার ব্যাপারে অনুমোদন মিলেছে। এই কর্মসূচি রূপায়ণে বাজেট বরাদ্দের পরিমাণ ১ হাজার ১৬০ কোটি টাকা।
দ্বাদশ পঞ্চবার্ষিকী পরিকল্পনাকালে কেন্দ্রীয় অর্থমন্ত্রক ও নীতি আয়োগের সঙ্গে আলাপ-আলোচনার মাধ্যমে রাষ্ট্রীয় যুব স্বশক্তিকরণ কার্যক্রমের আওতায় আরও ৮টি প্রকল্পকে গ্রহণ করা হয়েছে। এরফলে সমস্ত প্রকল্পগুলি রূপায়ণে আরও সমন্বয় স্হাপিত হবে এবং সেগুলির কার্যকারিতা আরও বাড়বে। এমনকি প্রাপ্ত সম্পদের সদ্ব্যবহার করে আরও ভালো ফল পাওয়া যাবে। এই প্রকল্পগুলির মাধ্যমে ১৫-২৯ বছর বয়সী যুবকরা বিশেষভাবে উপকৃত হবেন। এছাড়াও ১০-১৯ বছর বয়সী বয়ঃসন্ধিকালীন মেয়েরাও লাভবান হবেন।
রাষ্ট্রীয় যুব স্বশক্তিকরণ কার্যক্রমের আওতায় যে ৮টি প্রকল্পকে অন্তর্ভুক্ত করা হয়েছে সেগুলি হল- নেহরু যুব কেন্দ্র সংগঠন, ন্যাশনাল ইয়্যুথ কোর, কিশোর ও বয়ঃসন্ধিকালীন ছেলেমেয়েদের উন্নয়নে জাতীয় কর্মসূচি, আন্তর্জাতিক সহযোগিতা, যুব আবাস, স্কাউটিং ও গাইডিং সংগঠনগুলিকে সহায়তা, জাতীয় শৃঙ্খলা প্রকল্প এবং যুবাদের মধ্যে নেতৃত্বদানের ক্ষমতার বিকাশে জাতীয় কর্মসূচি।
CG/BD/NS
(Visitor Counter : 87
বিজ্ঞানওপ্রযুক্তিমন্ত্রক
আগামী ৫ থেকে ৮ নভেম্বর কলকাতায় পঞ্চম ভারত আন্তর্জাতিক বিজ্ঞান মহোৎসব
নয়াদিল্লি, ২৪ সেপ্টেম্বর, ২০১৯
পঞ্চম ভারত আন্তর্জাতিক বিজ্ঞান মহোৎসব আগামী ৫ থেকে ৮ই নভেম্বর কলকাতায় আয়োজিত হবে বলে জানালেন কেন্দ্রীয় বিজ্ঞান ও প্রযুক্তি তথা ভূ-বিজ্ঞান মন্ত্রী ডঃ হর্ষ বর্ধন। নতুন দিল্লিতে মঙ্গলবার এক সাংবাদিক সম্মেলনে তিনি আরও জানান, শহরের বিশ্ব বাংলা কনভেনশন সেন্টার এবং সায়েন্স সিটিতে এই উৎসবের আয়োজন করা হয়েছে। এ ধরনের অনুষ্ঠান ছাত্রছাত্রীদের মধ্যে পরীক্ষাগারের বাইরেও বিজ্ঞানের প্রতি ভালোবাসা ও অনুরাগ বাড়াতে গুরুত্বপূর্ণ ভূমিকা নেবে। বিজ্ঞানকে গণ-আন্দোলনের রূপ দেওয়ার আহ্বান জানিয়ে মন্ত্রী বলেন, এবারের বিজ্ঞান মহোৎসবের মূল ভাবনা হল ‘রাইজেন ইন্ডিয়া’, অর্থাৎ গবেষণা, উদ্ভাবন ও বিজ্ঞান – দেশের ক্ষমতায়ন।
সম্মেলনে ডঃ হর্ষ বর্ধন তরুণ মনকে উৎসাহিত করার ক্ষেত্রে বিজ্ঞান মহোৎসব আয়োজনের প্রয়োজনীয়তার ওপর জোর দিয়ে বলেন, বিজ্ঞানকে জনপ্রিয় করে তোলার জন্য সংশ্লিষ্ট সব পক্ষের একযোগে কাজ করা প্রয়োজন। অতীতের বরেণ্য বিজ্ঞানীদের অবদানের কথা স্মরণ করে ডঃ হর্ষ বর্ধন বলেন, এবারের বিজ্ঞান মহোৎসবের জন্য কলকাতাকে বেছে নেওয়া হয়েছে কারণ, এই শহরের বিজ্ঞান-চর্চার প্রতিষ্ঠানগুলিতে দেশের বহু বিজ্ঞানী বিজ্ঞান-চর্চায় নিয়োজিত ছিলেন এবং তাঁরা দেশে বিজ্ঞানকে এক নতুন মাত্রা দিয়েছিলেন।
বিজ্ঞান ও প্রযুক্তি দপ্তরের সচিব অধ্যাপক আশুতোষ শর্মা বিজ্ঞান মহোৎসবের গুরুত্বের কথা উল্লেখ করে বলেন, এই কর্মযজ্ঞ বিশ্বের সবথেকে বড়। তিনি প্রকৃত বিজ্ঞান-শিক্ষার জন্য তরুণদের আরও উৎসাহিত ও আগ্রহী করে তোলার ওপর জোর দেন। শ্রেণীকক্ষ থেকে প্রকৃত বিজ্ঞান-শিক্ষা লাভ হয় না বলে অভিমত প্রকাশ করে অধ্যাপক শর্মা বলেন, এবারের বিজ্ঞান মহোৎসব প্রকৃত কাজকর্মের মধ্য দিয়ে বিজ্ঞান-শিক্ষার সুযোগ করে দেবে। উল্লেখ করা যেতে পারে, চতুর্থ বিজ্ঞান মহোৎসব গত বছর লক্ষ্ণৌ-তে আয়োজিত হয়েছিল। এই উৎসবে সারা বিশ্বের বিভিন্ন দেশ থেকে আগত বিজ্ঞানী ও প্রতিনিধিরা যোগ দিয়েছিলেন। কলকাতায় এবারের বিজ্ঞান মহোৎসবে দেশ-বিদেশের প্রায় ১২ হাজার প্রতিনিধি উপস্থিত থাকবেন বলে মনে করা হচ্ছে।
CG/BD/DM
(Visitor Counter : 67
কর্মী, জন-অভিযোগএবংপেনশনমন্ত্রক
ডঃ জিতেন্দ্র সিং অনলাইনের মাধ্যমে জম্মু ও কাশ্মীর -তে পিএমজিএসওয়াই -২ এর আওতায় বিভিন্ন কাজের জন্য ভিত্তি প্রস্তর স্থাপন করেছেন
নতুন দিল্লি, ৩১ জুলাই, ২০২০
কেন্দ্রীয় উত্তর-পূর্বাঞ্চলীয় প্রতিমন্ত্রী ডঃ জিতেন্দ্র সিং আজ অনলাইনের মাধ্যমে জম্মু ও কাশ্মীরে প্রধানমন্ত্রী গ্রাম সড়ক যোজনা -২ এর আওতায় বিভিন্ন উন্নয়ন প্রকল্পের ভিত্তি প্রস্তর স্থাপন করেছেন। পিএমজিএসওয়াই-২ এর আওতায় জম্মু ও কাশ্মীরে ১৭৫ কোটি টাকা ব্যয়ে ২৮টি সড়ক নির্মাণ করা হবে। চান্নুনতা খাস থেকে ভুক্তিরিয়ান খাস, ফালতা থেকে বৈখান গাল,আরনস থেকে ঠাক্রকোট, রামনগর থেকে ডুডু, পাওনি থেকে কুন্ড পর্যন্ত এই সড়ক গুলি নির্মাণ করা হবে।
এই প্রকল্পগুলির উদ্বোধন করে ডঃ জিতেন্দ্র সিং বলেন যে, পিএমজিএসওয়াই-২-প্রকল্পতে হিমাচল প্রদেশের পরে জম্মু ও কাশ্মীর দ্বিতীয় স্থান অর্জন করেছে। তিনি বলেন এই সড়কগুলি উন্নয়নশীল দেশে জীবনদায়ী হিসেবে কাজ করবে। তিনি আরও বলেন সড়কগুলি নির্মাণ হলে শিক্ষা, স্বাস্থ্য, কৃষিপণ্যের বিপণন এবং অন্যান্য অনেক সামাজিক ক্ষেত্রে সুবিধা মিলবে।
ডঃ জিতেন্দ্র সিং উল্লেখ করেন যে ,প্রধানমন্ত্রী নরেন্দ্র মোদী আনুষ্ঠানিক উদ্বোধনের অপেক্ষা না করেই দেশের জনগণের স্বার্থে এই উন্নয়ন প্রকল্পগুলি উৎসর্গ করার উপর জোর দিয়েছেন। তিনি বলেন, মানুষের চাহিদা পূরণ করার ক্ষেত্রে সবসময় সরকার অগ্রাধিকার দিয়েছে। একই সঙ্গে বিভিন্ন উন্নয়ন প্রকল্পের আনুষ্ঠানিক উদ্বোধনের কারণে জনগণকে যাতে দুর্ভোগ পোহাতে না হয়, তাও নজরে রেখেছে সরকার।
তিনি বলেন সকল স্তরেই স্বচ্ছতা আনার প্রয়াস চালানো হচ্ছে। শ্রী সিং বলেন, গত ছয় বছরে চালু হওয়া প্রকল্প গুলির কাজ কোভিড -১৯ এর মতো বিভিন্ন অসুবিধা পেরিয়ে সময় মতো শেষ করার জন্য সরকার প্রতিশ্রুতিবদ্ধ।
জম্মু ও কাশ্মীর এবং লাদাখকে কেন্দ্রশাসিত অঞ্চল হিসাবে গঠনের প্রথম বর্ষ পূর্তির প্রাক্কালে ডঃ সিংহ বলেন যে, গত এক বছরে এই অঞ্চলের বিভিন্ন প্রান্তে উন্নয়নমূলক কাজ করা হয়েছে।
কেন্দ্রীয় সরকারের সঙ্গে সমন্বয় বজায় রেখে জম্মু ও কাশ্মীর কেন্দ্রশাসিত অঞ্চল কাজ করে চলেছে বলেও তিনি জানান। তিনি আশ্বাস দেন যে, কোনও সমস্যা হলে কেন্দ্রীয় সরকার ওই কেন্দ্রশাসিত অঞ্চলের প্রশাসনকে পুরোপুরি সাহায্য করবে।
ভিডিও কনফারেন্সের মাধ্যমে এ দিনের উদ্বোধন অনুষ্ঠানে জম্মু ও কাশ্মীর প্রশাসনের প্রধান সচিব সহ বিশিষ্ট ব্যক্তিবর্গ উপস্থিত ছিলেন।
(CG/SS
প্রধানমন্ত্রীরদপ্তর
ইজরায়েলে জঙ্গি হানার ঘটনায় মর্মাহত প্রধানমন্ত্রী
ইজরায়েলের এই কঠিন পরিস্থিতিকালে ভারত যে তার পাশেই রয়েছে, একথা দৃঢ়তার সঙ্গে ব্যক্ত করলেন তিনি
নয়াদিল্লি, ৭ অক্টোবর, ২০২৩
ইজরায়েলে জঙ্গি হানার ঘটনায় গভীরভাবে ব্যথাহত প্রধানমন্ত্রী শ্রী নরেন্দ্র মোদী। ইজরায়েলের এই কঠিন পরিস্থিতিকালে ভারত যে ঐ দেশের পাশেই রয়েছে, একথা দৃঢ়তার সঙ্গে ব্যক্ত করেছেন তিনি। যে সমস্ত নিরীহ পরিবার সন্ত্রাসের তাণ্ডবে বলি হয়েছে, তাদের জন্য প্রার্থনাও জানিয়েছেন প্রধানমন্ত্রী।
সমাজমাধ্যমে তুলে ধরা এক বার্তায় শ্রী মোদী বলেছেন :
“ইজরায়েলে জঙ্গি হানার সংবাদে আমি গভীরভাবে মর্মাহত। যে সমস্ত নিরীহ ও নির্দোষ পরিবার এই ঘটনার শিকার হয়েছে, তাদের উদ্দেশে আমি প্রার্থনা জানাই। ইজরায়েলের এই কঠিন পরিস্থিতিকালে আমরা তাদের সঙ্গেই রয়েছি।”
(PG/SKD/DM
প্রতিরক্ষামন্ত্রক
“ভার্চুয়াল রিয়েলিটি সেন্টার”-এর মাধ্যমে দেশীয় প্রযুক্তিতে যুদ্ধ জাহাজ নির্মাণ
নয়াদিল্লি, ১২ এপ্রিল, ২০১৯
নৌ-সেনা প্রধান অ্যাডমিরাল সুনীল লানবা আজ নৌ-বাহিনী জাহাজের নকশা তৈরি বিষয়ক ডাইরেক্টরেট অফ ন্যাভাল ডিজাইনের  অত্যাধুনিক প্রযুক্তি সম্পন্ন “ভার্চুয়াল রিয়েলিটি সেন্টার”-এর উদ্বোধন করলেন। দেশীয় প্রযুক্তিতে জাহাজ নির্মাণে ভারতীয় নৌ-সেনার ক্ষমতা বৃদ্ধিতে এবং ভারত সরকারের ‘মেক ইন ইন্ডিয়া’ কর্মসূচির বাস্তবায়নে এই কেন্দ্র সহায়ক হবে।
উদ্বোধনী অনুষ্ঠানে অ্যাডমিরাল লানবা নির্দেশালয়ের কর্মীদের নিরলস প্রচেষ্টা, দূরদৃষ্টি এবং উদ্যোগের প্রশংসা করেন। এই প্রকল্পে যুদ্ধ জাহাজ নির্মাণের ক্ষেত্রে জাহাজ ব্যবহারকারী এবং নকশা নির্মাতাদের মধ্যে নিরন্তর মতবিনিময়ের সুযোগ তৈরি হবে।
ন্যাভাল ডিজাইনের নির্দেশালয়  ১৯৬০ সালে তার যাত্রা শুরু করেছিল। তখন থেকে ভারতীয় নৌ-বাহিনীর যুদ্ধ জাহাজের নকশা এবং তার নির্মাণের ক্ষেত্রে দেশীয় প্রযুক্তির প্রয়োগে এই নির্দেশালয় গুরুত্বপূর্ণ ভূমিকা পালন করে আসছে। এ পর্যন্ত এখান থেকে ১৯টি যুদ্ধ জাহাজের নকশা সফলভাবে বাস্তবায়িত হয়েছে যেখানে ৯০টিরও বেশি প্ল্যাটফর্ম তৈরি করা সম্ভব হয়েছে।
CG/CB/DM
(Visitor Counter : 157
কেন্দ্রীয়মন্ত্রিসভা
মন্ত্রিসভা আন্তর্জাতিক সৌর জোটের কাঠামো চুক্তিতে সংশোধনী আনতে প্রস্তাব পেশের বিষয়টি অনুমোদন করেছে
নয়াদিল্লি, ০১ নভেম্বর, ২০১৮
রাষ্ট্রসংঘের সদস্যভুক্ত সব দেশ যাতে আন্তর্জাতিক সৌরজোট বা আইএসএ-র সদস্যপদ লাভ করতে পারে, সেজন্য আইএসএ-র কাঠামো চুক্তিতে সংশোধনী আনার লক্ষ্যে গৃহীত প্রস্তাব আইএসএ-র প্রথম অধিবেশনে পেশ করার বিষয়টিতে কেন্দ্রীয় মন্ত্রিসভা আজ অনুমোদন দিয়েছে। প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বৈঠকে কর্মপরবর্তী সিদ্ধান্তে মঞ্জুরি দিয়েছে।
আইএসএ-র সদস্যপদ মুক্ত করা হলে সৌরশক্তির ব্যবহার বৃদ্ধির ক্ষেত্রে আন্তর্জাতিক স্তরে জোরদার আবেদন জানানো যাবে। এর ফলে, রাষ্ট্রসংঘের সদস্য সব দেশ আইএসএ-র অন্তর্ভুক্ত হতে পারবে। সদস্য দেশের সংখ্যা বাড়ালে আইএসএ-র উদ্যোগ বিশ্বের বৃহত্তম স্বার্থে ব্যবহার করা সম্ভব হবে।
CG/PM/SB…
(Visitor Counter : 88
প্রধানমন্ত্রীরদপ্তর
গুজরাটের মুখ্যমন্ত্রী হিসেবে শপথ গ্রহণ করায় ভূপেন্দ্র প্যাটেলকে প্রধানমন্ত্রীর অভিনন্দন
নতুনদিল্লি, ১৩ই সেপ্টেম্বর, ২০২১
প্রধানমন্ত্রী নরেন্দ্র মোদী , গুজরাটের মুখ্যমন্ত্রী হিসেবে শপথ নেওয়ায় শ্রী ভূপেন্দ্র প্যাটেলকে অভিনন্দন জানান। তিনি বিজয় রূপানির প্রশংসা করে বলেন, মুখ্যমন্ত্রী হিসেবে তাঁর ৫ বছরের সময়কালে বিজয় রূপানিজি অনেক জনমুখী পদক্ষেপ নিয়েছেন। তিনি সমাজের সর্বস্তরের মানুষের জন্য নিরলসভাবে কাজ করে গেছেন।
এক গুচ্ছ ট্যুইট বার্তায় প্রধানমন্ত্রী বলেছেন;
“গুজরাটের মুখ্যমন্ত্রী হিসেবে শপথ নেওয়ায় ভূপেন্দ্রভাইকে অভিনন্দন জানাই। আমি তাঁকে অনেক দিন ধরে চিনি। বিজেপির দলীয় সংগঠন বা জন প্রশাসন ও মানুষের সেবায়- প্রতি ক্ষেত্রেই তিনি অসাধারণ কাজ করেছেন। তিনি নিশ্চিতভাবে গুজরাটের উন্নয়নকে আরো এগিয়ে নিয়ে যাবেন। @Bhupendrapbjp
মুখ্যমন্ত্রী হিসেবে তাঁর ৫ বছরের সময়কালে বিজয় রূপানিজি অনেক জনমুখী পদক্ষেপ নিয়েছেন। তিনি সমাজের সর্বস্তরের মানুষের জন্য নিরলসভাবে কাজ করে গেছেন। আমি নিশ্চিত, আগামী দিনেও তিনি জনসেবায় যুক্ত থাকবেন রাখবেন। @vijayrupanibjp"
CG/CB/
(
প্রধানমন্ত্রীরদপ্তর
প্রধানমন্ত্রী দোসরা জানুয়ারি মীরাট সফর করবেন
প্রধানমন্ত্রী সেখানে মেজর ধ্যান চাঁদ ক্রীড়া বিশ্ববিদ্যালয়ের শিলান্যাস করবেন, নির্মাণ খাতে খরচ হবে প্রায় ৭০০ কোটি টাকা
দেশের প্রতিটি প্রান্তে বিশ্বমানের ক্রীড়া পরিকাঠামো গড়ে তোলার লক্ষ্যে প্রধানমন্ত্রীর দূরদৃষ্টির সঙ্গে সাযুজ্য রেখে এই বিশ্ববিদ্যালয় গড়ে তোলা হবে
মীরাটের এই বিশ্ববিদ্যালয় যাবতীয় সর্বাধুনিক ক্রীড়া পরিকাঠামোতে সুসজ্জিত হবে
নয়াদিল্লি, ৩১ ডিসেম্বর, ২০২১
প্রধানমন্ত্রী শ্রী নরেন্দ্র মোদী আগামী দোসরা জানুয়ারি মীরাট সফরে গিয়ে সেখানে বেলা ১টা নাগাদ মেজর ধ্যান চাঁদ ক্রীড়া বিশ্ববিদ্যালয়ের শিলান্যাস করবেন। মীরাটের সার্ধানা শহরের কাছে সালওয়া ও কাইলি গ্রামে এই বিশ্ববিদ্যালয়টি গড়ে তোলা হবে। এর নির্মাণ খাতে খরচ ধরা হয়েছে প্রায় ৭০০ কোটি টাকা। দেশের প্রতিটি প্রান্তে ক্রীড়া সংস্কৃতি ও বিশ্বমানের ক্রীড়া পরিকাঠামো গড়ে তোলার উপর প্রধানমন্ত্রী অগ্রাধিকার দিয়ে আসছেন। এই লক্ষ্যেই মীরাটে মেজর ধ্যান চাঁদ ক্রীড়া বিশ্ববিদ্যালয় গড়ে তোলা হচ্ছে।
এই ক্রীড়া বিশ্ববিদ্যালয় সিন্থেটিক হকি খেলার মাঠ, ফুটবল মাঠ, বাস্কেট বল/ভলিবল/হ্যান্ডবল/কাবাডি কোর্ট থাকছে। এছাড়াও, লনটেনিস কোর্ট, জিমন্যাসিয়াম হল, সিন্থেটিক রানিং স্টেডিয়াম, স্যুইমিং পুল, মাল্টিপার্পাস হল এবং সাইক্লিং পরিকাঠামো গড়ে তোলা হবে। এই বিশ্ববিদ্যালয়ে শুটিং, স্কোয়াস, জিমন্যাস্টিক, ভারোত্তলন, তীরন্দাজি ও কায়াকিং ক্রীড়া পরিকাঠামো গড়ে উঠবে। পুরুষ  ও মহিলা  ক্রীড়াবিদ মিলিয়ে মোট ১ হাজার ৮০ জন খেলোয়াড় এই বিশ্ববিদ্যালয়ে প্রশিক্ষণ নিতে পারবেন।
CG/BD/SB
(
বিজ্ঞানওপ্রযুক্তিমন্ত্রক
দুর্গাপুর সিএসআরআই-সিএমইআরআই দূষণ থেকে মুক্তি পাওয়ার জন্য জল পরিশোধন প্রযুক্তি মহারাষ্ট্রের একটি সংস্থাকে হস্তান্তর করলো
কলকাতা, ৩০ মার্চ ২০২১
জলের ঘাটতি এবং জলের দূষণ- এ দুটিই হল বড় সমস্যা। এর বিরুদ্ধে দুর্গাপুরে সিএসআরআই-সিএমইআরআই দীর্ঘদিন ধরে লড়াই চালিয়ে যাচ্ছে এবং এই সমস্যার সমাধানে কাজ করে চলেছে। মানবজাতির কল্যাণে উদ্ভাবনী প্রযুক্তিও তৈরি করছে এই সংস্থা। এই প্রযুক্তিগুলি স্থানীয় শিল্পসংস্থাগুলিকে কেন্দ্র করে তৈরি করা হয়েছে। জল দূষণের সমস্যা নির্মূলের অঙ্গ হিসেবে সিএসআরআই-সিএমইআরআই প্রতি ঘন্টায় ১০ হাজার প্রতি লিটার ক্ষমতাসম্পন্ন ডি-ক্লোরিডেশন প্ল্যান্ট এবং প্রতি ঘন্টায় ৫ হাজার লিটার ক্ষমতাসম্পন্ন উচ্চ ফ্লোরেড আর্সেনিক নিরসন প্ল্যান্ট সম্পর্কিত প্রযুক্তি আজ মহারাষ্ট্রের পুণেতে অবস্থিত ইউনিকেয়ার টেকনোলজিস প্লাইভেট লিমিটেডকে হস্তান্তর করলো। এই হস্তান্তর প্রক্রিয়ায় উপস্থিত ছিলেন দুর্গাপুর সিএসআরআই-সিএমইআরআই-এর অধিকর্তা অধ্যাপক হরিশ হিরানী এবং সংস্থার শীর্ষ আধিকারিকরা।
অনুষ্ঠানে ভাষণ প্রসঙ্গে সিএসআরআই-সিএমইআরআই-এর অধিকর্তা অধ্যাপক হিরানী জানান পরিবেশ দূষণের সমস্যার মধ্যে অন্যতম একটি হল জল দূষণ। এই জল দূষণের সমস্যা নিরসনে উদ্ভাবনমূলক সমাধান তৈরি করেছে সিএসআরআই-সিএমইআরআই। পাশাপাশি, এই সংস্থা পানীয়, কৃষিকাজের জন্য জলের সুস্থায়ী নিশ্চয়তা প্রদানের লক্ষ্যে নিরন্তর সাশ্রয়কারী প্রযুক্তি উদ্ভাবনে নিযুক্ত রয়েছে।
শ্রী হিরানীর অভিমত, এই প্রযুক্তিগুলিকে আরও শিল্পোন্নত করতে হবে। এগুলিকে বিভিন্ন শিল্প প্রতিষ্ঠানের হাতে তুলে দিতে যাতে তরুণদের সক্ষমতা আরও বাড়ানো যায় এবং একইসঙ্গে স্থানীয় সংস্থাকে যুক্ত করা যায় সে ব্যাপারে এই প্রতিষ্ঠান অগ্রণী ভূমিকা নিয়েছে। এরফলে দেশের আর্থিক বিকাশ-ও সম্ভব হবে। ইতিমধ্যে সিএসআরআই-সিএমইআরআই-এর জল প্রযুক্তি থেকে সারা দেশের ১০ লক্ষেরও বেশি মানুষ উপকৃত হয়েছেন।
সিএসআরআই-সিএমইআরআই সারা দেশে ৬২-রও বেশি অতিক্ষুদ্র, ক্ষুদ্র ও মাঝারি শিল্পোদ্যোগ সংস্থাকে জল প্রযুক্তি হস্তান্তর করেছে। সিএসআরআই-সিএমইআরআই জল পরিশোধন প্রযুক্তি এবং জলের গুণগত মানের উন্নতি সাধনের কাজ ক্রমান্বয়ে করে চলেছে। গত একমাসের ব্যবধানে সিকম দক্ষতা বিশ্ববিদ্যালয়, শান্তিনিকেতন, দুর্গাপুর মহিলা কলেজ, দুর্গাপুর সরকারি কলেজ, এনআইটি-দুর্গাপুর, বর্ধমান বিশ্ববিদ্যালয়, সিউড়ি বিদ্যাসাগর বিশ্ববিদ্যালয়, আসানসোলের বিবি কলেজ প্রভৃতি শিক্ষামূলক প্রতিস্থান থেকে প্রায় ৮০ জন ছাত্রছাত্রী এই জল প্রযুক্তির বিষয়ে প্রশিক্ষণ কর্মসূচিতে অংশ নেয়। অধ্যাপক ডঃ হিরানী বলেন, জল যেমন পরিবেশ দূষণ কমাতে এবং একইসঙ্গে পরিবেশের উন্নয়ন ঘটাতে যুব সমাজকে উদ্বুদ্ধ করে তেমনই জলের মতো অত্যন্ত মূল্যবান সম্পদের দায়বদ্ধ ব্যবহারে সংবেদনশীল হওয়ার ব্যাপারেও তাদেরকে সচেতন করে তোলে। পাশাপাশি, সিএসআরআই-সিএমইআরআই সাধারণ মানুষের নানান সমস্যার সমাধানে প্রযুক্তিগত পরিকাঠামো তৈরি করে উন্নয়ন ত্বরান্বিত করে বলেও অধ্যাপক শ্রী হিরানী জানান।